**JELGAVAS PILSĒTAS PAŠVALDĪBAS 2021.GADA 17.JŪNIJA**

**SAISTOŠO NOTEIKUMU NR. 21-14 „GROZĪJUMI JELGAVAS PILSĒTAS PAŠVALDĪBAS 2015.GADA 12.NOVEMBRA SAISTOŠAJOS NOTEIKUMOS NR.15-19 „SOCIĀLĀS PALĪDZĪBAS PABALSTU UN SOCIĀLO GARANTIJU PIEŠĶIRŠANAS NOTEKUMI””**

**PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1.Īss projekta satura izklāsts | Saistošie noteikumi  (turpmāk - noteikumi) tiek izdoti saskaņā ar likuma "[Par pašvaldībām](https://m.likumi.lv/ta/id/57255-par-pasvaldibam)" [43.panta](https://m.likumi.lv/ta/id/57255-par-pasvaldibam#p43) trešo daļu, Sociālo pakalpojumu un sociālās palīdzības likuma (turpmāk – SPSPL) 36.panta piekto un sesto daļu un Pārejas noteikumu 37.1 punktu, likuma "[Par palīdzību dzīvokļa jautājumu risināšanā](https://likumi.lv/ta/id/56812-par-palidzibu-dzivokla-jautajumu-risinasana)" 25.pantu un 25.2 panta pirmo un piekto daļu.  Noteikumos tiek precizēts noteikumu izdošanas tiesiskais pamatojums, precizējot un papildinot ar atsauci uz SPSPL 36.panta piekto un sesto daļu.  Noteikumos tiek precizēts termins „ģimene (persona)”, aizstājot to visā noteikumu tekstā ar terminu “mājsaimniecība”. SPSPL 1.panta 40.punktā tiek noteikts, ka mājsaimniecība **-** vairākas personas, kuras dzīvo vienā mājoklī un kopīgi sedz izdevumus, vai vienapersona, kura saimnieko atsevišķi.  Saskaņā ar 11.03.2021. grozījumiem SPSPL 36.panta piektajā daļā (stājas spēkā 01.07.2021.) pašvaldība saistošajos noteikumos var paredzēt labvēlīgākus nosacījumus attiecībā uz izdevumu pozīciju normām, kā arī noteikt koeficientu garantētā minimālā ienākuma sliekšņu summai mājsaimniecībai un mājsaimniecību veidus, kuriem tiek piemērots koeficients mājokļa pabalsta apmēra aprēķināšanai.  Noteikumos paredzēts, ka no 01.07.2021. garantētā minimālā ienākuma sliekšņa summai mājsaimniecībai koeficients piemērojams šādi:   * (2,0) atzītai par trūcīgu vai maznodrošinātu atsevišķi dzīvojošu pensijas vecuma personu vai personu ar invaliditāti; * (1,5) atzītai par trūcīgu vai maznodrošinātu mājsaimniecību, kurā nav darbspējīgu personu.   Sākot ar 01.07.2021. mājokļa pabalsta aprēķināšanai bērnam bārenim un bez vecāku gādības palikušajam bērnam no 18 (astoņpadsmit) līdz 24 (divdesmit četri) gadu vecuma sasniegšanai, kurš atrodas ārpusģimenes aprūpē saskaņā ar Jelgavas pilsētas pašvaldības bāriņtiesas lēmumu, piemēro Ministru kabineta 2020.gada 17.decembra noteikumos Nr.809 “Noteikumi par mājsaimniecības materiālās situācijas izvērtēšanu un sociālās palīdzības saņemšanu” noteikto kārtību.  Mājokļa pabalstu izmaksā reizi trijos mēnešos, izņemot mājokļa pabalstu cietā kurināmā iegādei, kuru izmaksā vienu reizi kalendārajā gadā. |
| 2.Projekta nepieciešamības pamatojums | Noteikumi nepieciešami, lai sakarā ar 11.03.2021. (stājas spēkā 01.07.2021.) grozījumiem SPSPL un izmaiņām tiesiskajā regulējumā par sociālo palīdzību, noteiktu labvēlīgākus nosacījumus mājokļa pabalsta aprēķināšanai un precizētu kārtību mājokļa pabalsta saņemšanai. Nepieciešams precizēt noteikumu tiesisko izdošanas pamatu un terminoloģiju atbilstoši normatīvajiem aktiem. Noteikumi piemērojami ar 2021.gada 1.jūliju. |
| 3.Informācija par plānoto projekta ietekmi uz pašvaldības budžetu | Noteikumu piemērošanai tiek plānoti naudas līdzekļi JSLP 2021.gada budžetā. Tiek prognozēts, ka laika periodā no 01.07.2021. līdz 31.12.2021. mājokļa pabalstam ir nepieciešami 226800,00 *euro* (900 mājsaimniecības x 42,00 *euro* vidēji mēnesī x 6 mēneši). |
| 4.Informācija par plānoto projekta ietekmi uz uzņēmējdarbības vidi pašvaldības teritorijā | Nav. |
| 5.Informācija par plānoto projekta ietekmi uz administratīvajām procedūrām | Nav. |
| 6.Informācija par konsultācijām ar privātpersonām | Nav notikušas. |

Jelgavas pilsētas domes priekšsēdētājs A. Rāviņš